**ΓΡΑΠΤΗ ΑΣΚΗΣΗ ΣΤΗΝ ΠΑΡΑΓΩΓΗ ΛΟΓΟΥ: ΤΗΛΕΡΓΑΣΙΑ**

**ΚΕΙΜΕΝΟ 1**

**«Η διάδοση της ψηφιακής τεχνολογίες στις μέρες μας»**

Η σύγχρονη μορφή τηλεργασίας, συνδυασμένη με τις δυνατότητες της σύγχρονης τεχνολογίας, κερδίζει συνεχώς έδαφος στην πρακτική των ευρωπαϊκών επιχειρήσεων, όπως καταδεικνύει και η έρευνα που πραγματοποιήθηκε σε 7.268 επιχειρήσεις, άνω των 50 ατόμων, στις 15 χώρες της Ευρωπαϊκής Ένωσης.

Η ψηφιακή εργασία αποτελεί πραγματικότητα για τις μισές ευρωπαϊκές εταιρείες. Πρόκειται για ανάθεση τμημάτων εργασίας σε συνεργάτες με υπαλληλική ή ελεύθερη σχέση εργασίας εκτός των εγκαταστάσεων της επιχείρησης. Μια στις δέκα ευρωπαϊκές επιχειρήσεις χρησιμοποιεί τη σύγχρονη τεχνολογία για να υποστηρίξει ένα διαρκώς μετακινούμενο προσωπικό, το οποίο τη μια ημέρα μπορεί να βρίσκεται στην έδρα της επιχείρησης, την επόμενη μέρα σε κάποιο υποκατάστημα, στο σπίτι του κ.ο.κ. Η πιο διαδεδομένη ηλεκτρονική εργασία που ανατίθεται σε τηλεργαζόμενους αφορά τους κλάδους σχεδιασμού, των πολυμέσων, της δημοσιογραφικής και συντακτικής επιμέλειας. Ακολουθούν οι τομείς της διοίκησης, της εκπαίδευσης, των ανθρώπινων πόρων και της εξυπηρέτησης των πολιτών, οι οποίες ανατίθενται σε περιορισμένο ποσοστό 19%.

Τα πορίσματα της μελέτης επιβεβαιώνουν ότι πραγματικά η ψηφιακή τηλεργασία λαμβάνει μεγάλες διαστάσεις στην Ευρώπη. Η ήπειρος εμφανίζεται διψασμένη για ψηφιακή εργασία, γεγονός που επηρεάζει άμεσα τις πολιτικές προσωπικού που ακολουθούν οι επιχειρήσεις και έμμεσα τα ίδια τα ποσοστά και τη μορφή της απασχόλησης. Γιατί το κλειδί της επιτυχίας είναι η προσεκτική επιλογή του προσωπικού και η ρύθμιση του ποσοστού μεταξύ τηλεργασίας και του παραδοσιακού τρόπου εργασίας.

Δουλεύοντας όχι στα γραφεία των επιχειρήσεων αλλά από το σπίτι ή από τα κατά τόπους υποκαταστήματα της εταιρείας, η τηλεργασία ενδέχεται να αποτελεί τον προστατευτικό αερόσακο για τη διάσωση θέσεων εργασίας. Οι εργαζόμενοι «νομάδες της ψηφιακής εποχής», άκρως δικτυωμένοι και διαθέσιμοι ανά πάσα στιγμή (εξαιτίας των νέων τεχνολογιών), φαίνεται ότι αποτελούν τη νέα μεγεθυνόμενη σε αριθμούς και επιρροή ομάδα εργαζόμενων▪ μια ομάδα που εμφανίζει αξιοσημείωτες αντοχές στις πιέσεις της διεθνούς οικονομικής κρίσης. Άλλωστε τα συγκριτικά πλεονεκτήματα είναι πολλά, δεδομένου ότι συχνά είναι αποδοτικότερα και κυρίως στοιχίζουν φθηνότερα, αν όχι σε επίπεδο καθαρών αποδοχών, σίγουρα όμως υπό την οπτική του παράπλευρου κόστους (γραφεία, φωτισμός κ.ά.). Διασκευασμένο άρθρο από την Καθημερινή, 20/10/2020).

Να παρουσιάσετε συνοπτικά (50 – 60 λέξεις) τις απόψεις του συγγραφέα σχετικά με τα οφέλη που αποκομίζει ο άνθρωπος από την τηλεργασία.

**ΚΕΙΜΕΝΟ 2**

**Ψηφιακοί νομάδες**

*Το κείμενο που ακολουθεί αποτελεί διασκευασμένο άρθρο που ανακτήθηκε στις 12.10.2022 από τον εκπαιδευτικό ιστότοπο www. alfavita.gr.*

Η εποχή που η εργασία προϋπέθετε απαραιτήτως τη μετάβαση του εργαζόμενου σε κάποιον επαγγελματικό χώρο ή εταιρικό γραφείο έχει αρχίσει να αλλάζει αισθητά με την ολοένα αυξανόμενη υιοθέτηση της εξ αποστάσεως εργασίας.

 Το εργασιακό αυτό μοντέλο εφαρμοζόταν και προ πανδημίας. Ωστόσο, οι ιδιαίτερες συνθήκες που δημιούργησε η πανδημία με την ευρεία ανάπτυξη της τηλεργασίας, έδωσε μεγαλύτερη ώθηση στην εφαρμογή της απομακρυσμένης εργασίας.

 Πλέον η εργασία από απόσταση, με τον εργαζόμενο να βρίσκεται σε άλλη πόλη ή ακόμα και σε άλλη χώρα από αυτή που δραστηριοποιείται η εταιρεία του, αποτελεί παγκόσμια τάση με ανοδική πορεία, ειδική σε τομείς όπως η τεχνολογία, ο προγραμματισμός, οι τηλεπικοινωνίες.

 Δύο άνδρες που κατοικούν στα Χανιά, αλλά εργάζονται καθημερινά σε εταιρείες του εξωτερικού περιγράφουν πώς λειτουργεί για εκείνους η ιδιότυπη αυτή εργασιακή συνθήκη. «Οι εταιρείες πλέον ψάχνουν εργαζόμενους από όλο τον κόσμο, ειδικά στον χώρο του προγραμματισμού και της τεχνολογίας». Ο Α.Π. είναι 29 χρονών, γεννήθηκε, μεγάλωσε και ζει στα Χανιά. Είναι προγραμματιστής και εργάζεται σε εταιρεία που εδρεύει στη Γερμανία και προσφέρει λογισμικό σε άλλες εταιρείες. Όπως μας είπε: «Στο Βερολίνο, το Πανεπιστήμιο σου βρίσκει. Παίρνουν πολλούς για πρακτική στην οποία πληρώνεσαι και μετά αν είσαι καλός οι εταιρείες σε κρατάνε. Η δουλειά σε τέτοια εταιρεία είναι σε άλλο επίπεδο, Βλέπεις ότι οι εργοδότες σκέφτονται αλλιώς, είναι πιο ανοιχτόμυαλοι και ανοιχτοί στη συζήτηση. Μάλιστα, στη Γερμανία πέρασαν και νόμοι που προστατεύουν τους εργαζόμενους που δουλεύουν από άλλες χώρες» αναφέρει ο 29χρονος προγραμματιστής. Οι εταιρείες πλέον δεν ψάχνουν προσωπικό μόνο στους τόπους όπου εδρεύουν, ειδικά στον χώρο του προγραμματισμού και της τεχνολογίας».

 Ο Π.Σ. είναι 44χρονών και μένει τα τελευταία 10 χρόνια στα Χανιά. Δουλεύει ως εκπαιδευτής κάνοντας εκπαιδευτικά σεμινάρια σε προσωπικό εταιρειών που δραστηριοποιούνται στον τομέα των τηλεπικοινωνιών. Η εταιρεία στην οποία εργάζεται εδρεύει στη Σουηδία. «Εργάζομαι από το σπίτι μου κάνοντας τηλεκπαίδευση, όμως υπάρχουν και φορές που ταξιδεύω σε χώρες εκτός Ελλάδας, για να εκπαιδεύσω προσωπικό εταιρειών. Ωστόσο, τα τελευταία χρόνια η δουλειά γίνεται περισσότερο διαδικτυακά. Τώρα πια, μετά από εμπειρία τόσων χρόνων, έχουν απλουστευτεί τα πράγματα και η απόδοση και η ποιότητα της παρεχόμενης εκπαίδευσης είναι περίπου η ίδια με αυτήν που θα είχαν οι εκπαιδευόμενοι αν τα σεμινάρια πραγματοποιούνταν από κοντά».

**Θέμα για ανάλυση**

**Σε μια ομιλία** που εκφωνείτε ως **εκπρόσωπος της τάξης** σας, **σε εκδήλωση του σχολείου** με θέμα « Η εργασία στη σύγχρονη ψηφιακή εποχή» ενημερώνετε **το ακροατήριό** σας για την ανάγκη διάδοσης της **τηλεργασίας** επισημαίνοντας τα οφέλη που απορρέουν από αυτή στον εργαζόμενο και την κοινωνία. Επίσης, σχολιάζετε τα μειονεκτήματα που προκύπτουν για τον εργαζόμενo. Στην απάντησή της να αξιοποιήσετε πληροφορίες των κειμένων αναφοράς (400- 450 λέξεις).

**ΠΡΟΣΦΩΝΗΣΗ**

Κυρίες/ οι, καθηγητές, γονείς, συμμαθητές/ ιες,

***Γενική Εισαγωγή/ Ταυτότητα ομιλητή / Αφορμή εκφώνησης ομιλίας/ Επιγραμματική Διατύπωση θέματος –Κεντρική Έννοια***

***Η τηλεργασία, ……………… έχει πολλά πλεονεκτήματα για τον εργαζόμενο.***

***……………………………………………………………………………………………………………………………………………………………………………………………………***

***Όμως, η τηλεργασία έχει και πολλά μειονεκτήματα………………………………………………………………………………….………………………………………………………………………………………………….***

***Ευχή /προτροπή………………………………………………………………………………………………………………………………………………………………………………………….***

***Σας ευχαριστώ για την προσοχή σας!***